Ne quod in presenti agitur diuturnitate temporum a memoria hominum elabatur, ego Willelmus, Joviniaci comes, presentibus litteris adnotari et sigilli mei testimonio roborari precepi quod, pro amore Dei et intuitu pietatis et pacis, et pro anime mee et parentum meorum salute, ego, restitutione dannorum (sic) abbacie Beati-Juliani Autisiodorensis per me vel per meos illatorum, concessi, quittavi penitus et donavi Eluis, abbatisse, et toto conventui abbacie Sancti-Juliani Autissiodorensis, stannum de Ota quod est prope domum Sancti-Angeli, bona fide in perpetuo possidendum. Hoc laudavit Gaucherius, frater meus. Hujus donacionis et laudacionis testes sunt: Joduinus, vicecomes Joviniaci; Reinaudus Malis; Reinardus li Boz; Acariaz; Andreas, prepositus; Siguinus de Lageola; Stephanus Goinuz; Urricus de Avalone; Amauricus, capellanus abbatisse; Johannes, prepositus; Reinaudus Coqus; Willelmus de Charbuia; Leodegarius, clericus.